Mindhunter

Mindhunter je americký kriminálny televízny seriál nakrútený podľa knihy Mindhunter: Inside the FBI's Elite Serial Crime Unit od Johna E. Douglasa a Marka Olshakera. Seriál mal premiéru 13. októbra 2017 na Netflixe. Druhá séria bola vydaná 16. augusta 2019. 15. januára 2020 bolo oznámené, že seriál bude mať dlhodobú pauzu a hercom boli rozviazané zmluvy.

Dej
Mindhunter sleduje agentov FBI Holdena Forda a Billa Tencha, spolu s psychologičkou Wendy Carr, ktorí pracujú pre Behavioral Science Unit v FBI. Vypočúvajú uväznených sériových vrahov, aby pochopili ako myslia, s nádejou, že tieto znalosti aplikujú na aktuálne prípady.

Prvá séria sa odohráva v rokoch 1977 až 1980 v počiatkoch kriminálnej psychológie a kriminálnej profilácie v FBI. Sériový vrah Edmund Kemper má v tejto sérii podpornú rolu a asistuje agentovi Fordovi a Tenchovi v porozumení mysle sériového vraha.

Druhá séria sa odohráva v rokoch 1980 a 1981 a sleduje sériu vrážd v Atlante. Príbeh je založený na skutočnom prípade Wayna Williamsa, ktorý bol odsúdený za vraždu dvoch mužov, no nikdy mu nebola priznaná vina za ďalších minimálne 28 detí a adolescentov.

Obsadenie
 Jonathan Groff ako Holden Ford, špeciálny agent v jednotke behaviorálnych vied FBI
 Holt McCallany ako Bill Tench, špeciálny agent v jednotke behaviorálnych vied FBI
 Anna Torv ako Wendy Carr, profesorka psychológie, ktorá sa pridá k BSU
 Hannah Gross ako Debbie Mitford, Holdenova priateľka a študentka na University of Virginia (1. séria)
 Cotter Smith ako Robert Shepard, vedúci BSU a riaditeľ FBI Academy (1. séria; hosť v 2. sérii)
 Stacey Roca ako Nancy Tench, Bill's wife (2. séria; vedľajšia postava v 1. sérii)
 Joe Tuttle ako Gregg Smith, agent priradený k BSU (2. séria; vedľajšia postava v 1. sérii)
 Michael Cerveris ako Ted Gunn, Shepardov nástupca (2. séria)
 Lauren Glazier ako Kay Manz, barmanka a priateľka doktorky Carr (2. séria)
 Albert Jones ako Jim Barney, agent FBI v Atlante (2. séria; hosť v 1. sérii)
 Sierra McClain ako Tanya Clifton, zamestnankyňa hotela v Atlante, ktorá Forda upozorní na vraždy detí v Atlante (2. séria)
 June Carryl ako Camille Bell, trúchliaca matka Yusefa Bella, jednej z obetí vrážd v Atlante a organizátorka The Committee to Stop Children's Murders (2. séria)

Produkcia
Nakrúcanie prvej série začalo v máji 2016. Druhá séria bola potvrdená ešte skôr než Netflix vydal prvú. Druhá séria mala mať o dve časti menej ako prvá, t.j. osem. Nakoniec bolo vydaných 9 častí. Tie sa nakrúcali od apríla do decembra 2018. Režisérmi druhej série sú David Fincher, Andrew Dominik a Carl Franklin.

Série a časti

1. séria (2017)

2. séria (2019)

Referencie

Kriminálne televízne seriály USA
Dramatické televízne seriály
Televízne seriály z roku 2017